ལན།ད་ལྟའི་བོད་སྐད་ཡིག་གི་ཁྱབ་ཚད་སྔོན་ཆད་དང་བསྡུར་ན་ཡར་རྒྱས་འགྲོ་བཞིན་ཡོད་པ་རེད།སྔོན་ཆད་སྐབས་སུ་བོད་ཀྱི་རྒྱལ་པོ་སྲོང་བཙན་སྒམ་པོ་མཆོག་གི་དགོངས་པར།བོད་ལ་བོད་རང་གི་སྐད་དང་མཐུན་པའི་བོད་ཡིག་གེ་ཚད་ལྡན་ཞིག་མེད་ན་ཆོས་དང་སྲིད་ཀྱི་བྱ་བ་གང་ཡང་ལེགས་པ་བསྒྲུབ་མི་ནུས་པར་དགོངས་ནས་བོད་ཡིག་གསར་གཏོད་མཛད་དགོས་པའི་དམ་བཅའ་བརྟན་པོར་བཞག་སྟེ།སྤྱི་ལོ་༦༣༣ལོར་ཁོང་གི་ཐུགས་བློན་དམ་པ་ཐོན་མི་ལགས་འཕགས་ཡུལ་དུ་སྒྲ་རིག་པའི་ཡི་གེར་སློབ་ཏུ་བརྫངས་ནས་སྤྱི་ལོ་༦༤༦ལོར་སློབ་དཔོན་ཐོན་མིས་བོད་མི་སྤྱི་ཡིས་བཀོལ་དུ་རུང་བའི་བོད་ཡིག་གསར་བཟོ་མཛད་པ་རེད།